钦定古今图书集成/方舆汇编/职方典/第1447卷 > 太平府城池考 府志
## 钦定古今图书集成/方舆汇编/职方典/第1447卷 > 太平府城池考 府志

本府

太平府城池　高二丈一尺厚一丈。周围垛子共计五百三十七垛。马道五百十五丈五尺。城楼五座。北门𬮱城垛计二十二垛。马道二十七丈五尺。壶关城楼一座计一百三十三垛。马道一百五十二丈五尺。于

皇清康熙七年四月内被洪潦倾圮四十四丈，当即

备行流土各属捐修。前知府高已经捐俸修复。惟城楼五座，例系四流州县及千户所均修；东南城楼二座，例系养利州修理。然自兵燹之后，不过用茅结盖，暂蔽风雨。今前府捐俸采买木料砖瓦，修复古制。按《通志》：洪武五年，军民筑砖城，周六百四十二丈，高一丈五尺，广一丈三尺。为门五：东曰长春，南曰镇安，西南曰“安远” ，西曰“镇边” ，北曰“拱辰” ，各建楼于上。正德十四年，知府邓炳以城小门多，难以防守，塞“安远门” ，并修其缺坏者。东、西、南三面据河为险，又货取东、西鱼塘为壕，召民之无业者居之。

外州县

养利州城池　，“旧无城，明宣德六年改流。弘治十四年，知县罗爵筑土城。万历十一年，知州叶朝荣作石城。十九年，知州许时谦以城内空旷，改建北城，减十之三。” 石城周围三百七十丈，内有泉水，遇夏涌流，成沟通江，架排栏木七丈。城楼水门共六座，窝铺二十间。明末遭变，颓塌过半。

皇清知州傅天宠从而修之，始复完固如旧，续因《康》

熙七年四月，霪雨连旬，江水暴涨，与城中泉水交氾，不论城垣庙宇、官舍民房，崩坏殆尽。知州王乾德捐银米若干，采买木料灰砖，雇觅夫匠亲督修复。不但完固如旧，抑且焕然更新。左州城池　“旧无城，自正德十五年迁州古榄村之初，筑土城一道，屡经交趾劫掳，土城尽行倾圮，并无城池，惟居民屋后各墙一道。”

永康州城池　，旧无城，明成化八年改流。至万历三十年，初创土城。及崇祯十一年，知州李乔春始详建砖城。周围二百丈，高一丈五尺，城垛二百二十个，城门四面，城楼四座，壕池原未筑设。

太平州城池　，本州原属土司，并无城垣。西南二面附近大山，东北二面附近大河，河外即山，并无壕堑。

安平州城池　，本邑地方住枕莫彝，以关隘为守，原未筑立“垛子城池。”

茗盈州城池无考

结安州城池无考

全茗州城池无考

佶伦州城池无考

龙英州城池　邑本土州原无设立城池，止周围筑一土墙包裹，至今仍复颓圮无存。

都结州城池无考

崇善县城池无考

罗阳县城池　，自宋建立县治，筑土为城，然倾卸随时补葺。盖居民不满二十家，名为“县场” ，实一小村庄耳。

万承州城池无考